יואל זילברמן

יואל זילברמן (נולד ב-15 בפברואר 1985, כ"ד בשבט ה'תשמ"ה) הוא יזם חברתי ישראלי המשמש כמנכ"ל ומייסד ארגון "השומר החדש" וכיו"ר חברת ההשקעות 'ארץ נושבת'. יואל זילברמן נולד במושב ציפורי, דור שלישי למייסדי המושב. למד בתיכון החקלאי בנהלל והדריך בתנועת הנוער 'בני המושבים'. לאחר סיום התיכון למד במכינת גליל עליון, ולאחריה למד במדרשת עין פרת. התגייס לשייטת 13, במהלך שירותו הצבאי לחם במלחמת לבנון השנייה. לזילברמן תואר ראשון במדעי הרוח והחברה מהאוניברסיטה הפתוחה ותואר שני בביטחון באוניברסיטת תל אביב. הוא בוגר תוכנית "מעוז", תוכנית הצעירים של שמעון פרס ותוכנית "בני משה" של מרכז שלם. ביום מתקפת הפתע על ישראל, הקים את יחידת הניוד הר-ציון 0710 תחת פיקוד העורף והוא מפקד עליה מאז. בעבר שירת במילואים בתפקיד מ"פ פלחה"ן צנחנים בחטיבה 226 ומ"פ בגדוד הפושטים של שייטת 13 ומרצה קבוע בקורס פו"ם. בעקבות אירועי פשיעה חקלאית שחווה אביו, עבר זילברמן להתגורר בשטח המרעה של משפחתו. מהשלב הראשון שעלה לשטח, הצטרפו אליו מתנדבים רבים לסייע בשמירה. אחד מהמתנדבים היה און ריפמן, שכמה חודשים קודם לכן הוביל את המאבק למען שי דרומי והגיע יחד עם חניכי מכינת בני ציון, שבה הדריך באותה העת. לאחר הבנה כי פעולות השמירה הצליחו להוריד באופן משמעותי את מספר אירועי הפשיעה, החליטו זילברמן וריפמן להקים בשנת 2007 את ארגון "השומר החדש". זילברמן הוא מנכ"ל ארגון "השומר החדש" מאז הקמתו. הארגון מונה כ-100,000 מתנדבים בשנה. הארגון מוביל פעולות התנדבותיות וחינוכיות במרחבים החקלאיים והפתוחים של ישראל. פעולות הסיוע לחקלאים נעשות על-ידי התנדבות חקלאית, לצד פעילויות חינוכיות, שבמרכזן ערכי העמל, הערבות ההדדית, האומץ האזרחי ואהבת הארץ. מאז הוקם, סייעו מתנדבי הארגון לחקלאים בתקופת ההצתות בעוטף עזה, בזמן השרפה בכרמל, בתקופת מגפת הקורונה ובזמן אירועי 'מבצע שומר החומות'. מאז חודש מרץ 2021 פעל זילברמן לקדם את הקמת "המשמר הלאומי" מול ראש הממשלה, המל"ל ומערכת הביטחון. זאת מתוך הבנה שהמשמר הלאומי הוא הגוף היחיד שיוכל לסייע מול תופעת חוסר המשילות, הפרוטקשן והפשיעה החקלאית. החל מהיום הראשון למלחמת חרבות ברזל הפעיל הארגון את 'חמ"ל השומר החדש', שמטרתו לסייע לחקלאים להתגבר על מחסור בעובדים. באמצעות חיבור לארגונים, הביא הארגון לעזרת החקלאים למעלה מ-170,000 מתנדבים. זילברמן, רב-סרן במילואים, הקים בתחילת המלחמה את יחידת הר ציון, יחידת הניוד של פיקוד העורף, בשיתוף עם חטיבת החי"ר הדרומית של פיקוד העורף "חטיבת דניאל", ותחת פיקוד המח"ט אל"ם שילה אדלר, הם הפכו לכוח הניוד של החטיבה. ארגוני בת של השומר החדש: בשנת 2015 היה שותף בהקמת רשת התיכונים "אדם ואדמה" לצד המייסד עמית מאיר, במטרה לחנך את הדור הצעיר לאהבת הארץ וחיבור לאדמה ובשילוב סיוע משמעותי לחקלאים בישראל. זילברמן הוא יו"ר רשת התיכונים. בשנת 2022 הקים את חברת ההשקעות בחקלאות "ארץ נושבת" שתשקיע במיזמי חקלאים צעירים, טכנולוגיה ומיזמי אגריטק והפרחת קרקעות, בסכום של 20 מיליון דולר. בשנת 2016 נבחר עם אורן ריפמן במקום הראשון ל-40 הצעירים המבטיחים בתחום החקלאות עד גיל 40. בשנת 2022 נבחר לרשימת 40 הצעירים המבטיחים מתחת לגיל 40 של גלובס. בשנת 2023 קיבל בכנס "פניהם איש אל אחיו" של קרן קהילות את אות "אהבת העם והארץ" זילברמן מתגורר במושב נטור, נשוי לטל ואבא ל-5. הוא רץ מרתון. מדיה וקבצים בנושא יואל זילברמן בוויקישיתוף 103FM, ‏בעקבות דוח הפרוטקשן: "רמת הביטחון האישי של אנשים נמצאת בקריסה", באתר מעריב אונליין, 22 במרץ 2023 בתאל קולמן, ‏"הבנו שאם לא נפעל, רוב החקלאות הישראלית תלך לאבדון", בעיתון מקור ראשון, 14 בדצמבר 2022 ההצתות: "טרור אקולוגי בקנה מידה ארצי", הקול היהודי, 05/07/2015 מתוך החורבן - עוד נראה את החיטה צומחת שוב: צו 8 לחקלאות, באתר ישראל היום, 23 באוקטובר 2023 הקמת משמר לאומי תבוצע באיחור, אך זה עדיין מבורך, באתר ynet, 11 במאי 2022 דעה90 שנה לרעב הגדול: עוד לא למדנו את הלקח?, באתר כלכליסט, 18 במרץ 2022 עוד בחירות - נזק גדול פי אלף מטילים מעזה, באתר ynet, 17 בנובמבר 2019 ייבוא פירות וירקות? בשווייץ שכחו את מה שעוד לא למדנו, באתר ynet, 28 ביולי 2021 אייל לוי, שטח הפקר: הארגון שנאבק לשמור על הנגב המערבי, באתר ישראל היום, 17 במרץ 2022 אלי אשכנזי, האם "השומר" יחזור להגן על אדמות הגליל?, באתר הארץ, 27 בדצמבר 2007 השומר החדש, באתר "גיידסטאר ישראל" דורית ריטכו, השומר הצעיר, מאות משתתפים ב-5 תוכניות, "מגזין", מבט נהריה גליל מערבי, 16 באוקטובר 2016 גלית חתן, ‏"אחרי הסגר הראשון התרסקנו. היו לנו חודשיים קשוחים, כי אנשים רצו בירה ובתי קפה ולא להתנדב", באתר גלובס, 8 בדצמבר 2021 אילנה קוריאל, השומר החדש מגיע לדרום: "המצב בנגב קשה", באתר ynet, 25 בינואר 2011 איציק סבן, מודל אזרחי או גוף ביטחוני עצמאי: החלופות הנבחנות למשמר הלאומי החדש, באתר ישראל היום, 18 בינואר 2023 אסף גלעד, ‏חקלאי העוטף איבדו אמון במערכת, מתנדבי השומר החדש מנסים למלא את החסר, באתר גלובס, 22 באוקטובר 2023 משה כהן, ‏89% מהחקלאים מדווחים שנפגעו בעקבות המלחמה, באתר מעריב אונליין, 18 בדצמבר 2023 מנהלים בכירים במשק מתגייסים למען החקלאות הישראלית, באתר אייס, 19 בנובמבר 2023 שיראל דילר, ‏התנדבות בשדות ושמירות על משקים: היוזמות שעוזרות לשמור על החקלאות, בעיתון מקור ראשון, 22 באוקטובר 2023 דניאל שמיל, פרויקט "צעיר לנצח": צה"ל מגייס מתנדבים עם רכב ליחידות ג'יפאים, באתר TheMarker‏, 12 בנובמבר 2023 לילך שובל, צה"ל משנה את פניו: מפיקוד העורף - לפיקוד ההגנה?, באתר ישראל היום, 30 בינואר 2024 גלית חתן, ‏השומר החדש ו־SparkIL משיקים קרן חירום חדשה להלוואות לחקלאים, באתר גלובס, 1 בפברואר 2024 אמיתי זיו, ארגון "השומר החדש" מקים קרן הון סיכון של 20 מיליון דולר, באתר Tech12, ‏6 בפברואר 2023 מקימי תנועת "השומר החדש": מודל לחיקוי | עמקניוז - חדשות העמק, באתר עמקניוז - חדשות העמק, ‏24 בדצמבר 2016 אביה שקלאר-חמו, יואל זילברמן מנכ"ל ומייסד השומר החדש, 40 עד 40 - חברה וחינוך, גלובס, 2022 יוני קמפינסקי, זילברמן: לראות את היפה בוויכוח שאנחנו בו, באתר ערוץ 7, 26 ביולי 2023 מייסד "השומר החדש" לא חושש מהגרעינים התורניים: "עוסקים במסר של אחדות", באתר כיפה, 25 ביולי 2023 "המרתון הציל לי את החיים": הנס של מייסד השומר החדש, באתר כיפה, 13 באוגוסט 2023